12.1.2022
RO
Jurnalul Oficial al Uniunii Europene
C 15/183 Joi, 20 mai 2021
29. reamintește că, în prezent, Comisia revizuiește toate deciziile privind caracterul adecvat al nivelului de protecție adoptate în temeiul Directivei 95/46/CE; subliniază că Comisia ar trebui să aplice standardele mai stricte stabilite de RGPD și de hotărârile CJUE în cauzele Schrems I și II pentru a evalua dacă este asigurat un nivel de protecție în esență echivalent cu cel oferit de RGPD, inclusiv în ceea ce privește accesul la o cale de atac eficientă și protecția împotriva accesului nejustificat al autorităților din țara terță la datele cu caracter personal; solicită insistent Comisiei să finalizeze de urgență aceste revizuiri și să revoce sau să suspende oricare dintre deciziile anterioare RGPD dacă constată că țara terță în cauză nu oferă un nivel de protecție în esență echivalent și dacă situația nu poate fi remediată; 30. consideră că, prin numirea unui expert cu experiență în domeniul protecției vieții private în calitate de negociator-șef pentru succesorul Scutului de confidențialitate, administrația Biden și-a demonstrat angajamentul de a găsi cu prioritate o soluție pentru transferurile de date comerciale între UE și SUA; așteaptă ca dialogul dintre Comisie și omologii săi din SUA, demarat imediat după hotărârea CJUE, să se intensifice în lunile următoare; 31.
invită Comisia să nu adopte nicio nouă decizie privind caracterul adecvat al nivelului de protecție în legătură cu SUA, cu excepția cazului în care sunt introduse reforme semnificative, în special în scopuri de securitate națională și de informații, care pot fi realizate printr-o reformă a legilor și practicilor SUA clară, sustenabilă din punct de vedere juridic, aplicabilă și nediscriminatorie; reiterează, în acest sens, importanța unor garanții solide în domeniul accesului autorităților publice la date cu caracter personal; invită Comisia să își pună în practică „ambițiile geopolitice” pentru a asigura o protecție a datelor în SUA și în alte țări terțe în mod esențial echivalentă cu cea din UE; 32. recomandă autorităților naționale de protecție a datelor să suspende transferul de date cu caracter personal care pot face obiectul accesului autorităților publice din SUA în cazul în care Comisia adoptă o nouă decizie privind caracterul adecvat al nivelului de protecție în legătură cu SUA în absența unor astfel de reforme semnificative; 33. salută faptul că Comisia respectă criteriile stabilite în documentul Grupului de lucru „articolul 29” intitulat „Criterii de referință privind caracterul adecvat al nivelului de protecție în temeiul RGPD” (18) (așa cum a fost aprobat de CEPD) și în Recomandarea 01/2021 a CEPD cu privire la criteriile de referință privind caracterul adecvat al nivelului de protecție în temeiul Directivei privind protecția datelor în materie de aplicare a legii (19); consideră că Comisia ar trebui să urmărească strict aceste criterii atunci când evaluează dacă o țară terță îndeplinește condițiile pentru a beneficia de o decizie privind caracterul adecvat al nivelului de protecție; ia act de faptul că CEPD și-a actualizat recent recomandările privind garanțiile esențiale europene pentru măsurile de supraveghere în lumina jurisprudenței CJUE (20); o o
o
34. încredințează Președintelui sarcina de a transmite prezenta rezoluție Comisiei, Consiliului European, Consiliului Uniunii Europene, Comitetului european pentru protecția datelor, parlamentelor naționale ale statelor membre, Congresului și guvernului Statelor Unite ale Americii și parlamentului și guvernului Regatului Unit.
(18) (19) (20)
https://ec.europa.eu/newsroom/article29/item-detail.cfm?item_id=614108 https://edpb.europa.eu/our-work-tools/our-documents/recommendations/recommendations-012021-adequacy-referential-underlaw_ro 01/2021 https://edpb.europa.eu/our-work-tools/our-documents/recommendations/recommendations-022020-european-essentialguarantees_ro